สวัสดีค่ะหนูอายุ17 ปี หยุดชีดยุคุม 24 ส.ค นัดให้ไปชีด จะสิ้นเดือนแล้ว หนูจะมีโอกาศท้องไหม เพราะประจำเดือนหนูไม่มาเลย
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน หากกำหนดนัดฉีดยาคุมคือวันที่ 24 ส.ค. แต่ไม่ได้ไปฉีด เมื่อถึงวันที่ 27 ส.ค. ก็ยังสามารถไปฉีดได้อยู่ค่ะ โดยยาฉีดก็จะสามารถออกฤทธิ์ในการป้องกันการตั้งครรภ์ได้อย่างต่อเนื่องอยู่ค่ะสำหรับผลข้างเคียงของยาฉีดคุมกำเนิดนั้น มักทำให้เกิดเลือดออกกะปริดกะปรอย หรือมีประจำเดือนมามาบ่อย มาติดต่อกันนาน แต่เมื่อผ่านไปซักระยะ ประจำเดือนก็มักจะขาดหายไป ดังนั้น การที่ประจำเดือนขาดหายไป จึงน่าจะเกิดจากผลข้างเคียงของยาฉีดมากกว่าเกิดการตั้งครรภ์ขึ้น เพราะประสิทธิภาพของยาฉีดคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% แต่หากไม่แน่ใจ ก็อาจลองตรวจหาการตั้งครรภ์ดูค่ะแต่หากเป็นยาฉีดคุมกำเนิดชนิดที่ฉีดทุก 1 เดือน หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ